14/03/2013 | Administración LocalMunicipal
Santiago de Compostela
Sección Municipal de Contratación
Aprobación definitiva do Regulamento de venda ambulante do Concello de Santiago de Compostela

ANUNCIO APROBACIÓN DEFINITIVA DO REGULAMENTO DE VENDA AMBULANTE DO CONCELLO DE SANTIAGO DE COMPOSTELA En data 29/11/2012 o Pleno da Corporación aprobou inicialmente o texto do Regulamento de venda ambulante, sendo remitido para a súa exposición pública ao BOP da Coruña, que procedeu a súa publicación o 24/12/2012. O trámite de exposición pública, durante 30 días, finalizou o 31/01/2013. Durante o citado prazo e presentáronse alegacións que quedaron resoltas no Pleno da Corporación do día 28 de febreiro de 2013 no que se aprobou definitivamente o texto íntegro que é o seguinte: REGULAMENTO DE VENDA AMBULANTE DO CONCELLO DE SANTIAGO DE COMPOSTELA EXPOSICIÓN DE MOTIVOS CAPÍTULO I.–DISPOSICIÓNS XERAIS Art.1.–Obxecto Art.2.–Títulos, competencias e réxime xurídico Art.3.–Concepto e modalidades de venda ambulante Art.4.–Requisitos da actividade de venda ambulante Art.5.–Dos postos e Vehículos de venda ambulante Art.6.–Produtos de venda autorizados CAPÍTULO II.–DO EXERCICIO DA VENDA AMBULANTE Art.7.–Das autorizacións Art.8.–Solicitude de autorizacións Art.9.–Procedemento de adxudicación de autorizacións Art.10.–Contido da autorización Art.11.–Vixencia e renovación das autorizacións Art.12.–Extinción das autorizacións CAPÍTULO III.–DEREITOS E OBRIGAS DAS PERSOAS AUTORIZADAS Art.13.–Dereitos Art.14.–Obrigas CAPÍTULO IV.–INSPECCIÓN E RÉXIME SANCIONADOR Art.15.–Infraccións. Clasificación Art.16.–Sancións Art.17.–Retirada ou comiso de mercadorías DISPOSICIÓN TRANSITORIA DISPOSICIÓN DERRADEIRA REGULAMENTO DE VENDA AMBULANTE DO CONCELLO DE SANTIAGO DE COMPOSTELA EXPOSICIÓN DE MOTIVOS O Regulamento de comercio ambulante de Santiago de Compostela, actualmente vixente, aprobouse na sesión do Pleno da Corporación de data do 28.09.06. Dende esa data producíronse distintas modificacións normativas tanto a nivel estatal, por transposición ao ordenamento xurídico español de directivas europeas, como autonómico que fan necesaria a modificación deste Regulamento co obxecto de adaptar o seu contido a estas disposicións. Dentro destas modificacións é importante a que se deriva da aplicación da directiva 2006/12/CE, relativa aos servizos no mercado interior que se encamiña á eliminación de trabas xurídicas e barreiras administrativas ao establecemento e prestación de servizos mediante a supresión de trámites innecesarios e de simplificación do procedemento administrativo no outorgamento das autorizacións. Neste senso, non obstante, a venda ambulante exceptúase do carácter xeral aplicable ás actividades de servizos de distribución comercial de non esixencia previa de autorización, xa que logo o exercicio desta actividade require do uso de solo público e ten que conciliarse co interese xeral, a orde pública, a seguridade e saúde pública e, por suposto, coa limitación do propio solo público dispoñible que obriga a unha ordenación dos usos concorrentes na vía pública. A escaseza de solo público dispoñible fai que o número de autorizacións sexa necesariamente limitado, polo que, con carácter xeral o réxime do seu outorgamento ten que axustarse a un procedemento de concorrencia competitiva, sen prexuízo de que se contemple un réxime excepcional de outorgamento directo para autorizacións puntuais e de carácter non habitual. Tendo en conta o número limitado de autorizacións para a venda ambulante é obrigado que estas tamén teñan unha duración limitada no tempo e que se establece en dez anos, tempo que se considera suficiente para a amortización dos investimentos que puideran acometer os seus titulares para o desenvolvemento da actividade. Outro dos aspectos a ter en conta é que a venda ambulante constitúe unha actividade de gran arraigo na cultura popular e que nos últimos tempos adquiriu unha importancia crecente no sector da distribución minorista, que esixe a adopción de medidas tendentes a garantir, dunha parte, a realización desta actividade no marco dos principios que inspiran a regulación da actividade comercial e, de outra, o respecto e garantía dos lexítimos dereitos dos consumidores e usuarios e a racionalización da oferta en función da capacidade de consumo da poboación pero sen esquecer o contexto social no que se desenvolve e que xustifica a limitación do número de autorizacións ás persoas físicas e xurídicas, excepción feita, das cooperativas de traballo asociado ás que se lles poden conceder ata quince postos. CAPÍTULO I.–DISPOSICIÓNS XERAIS Artigo 1.–Obxecto. O presente regulamento ten por obxecto a regulación administrativa do exercicio da venda ambulante no termo municipal do Concello de Santiago de Compostela. Artigo 2.–Títulos, competencias e réxime xurídico.1.–O presente regulamento dítase en exercicio das competencias que se atribúen ao municipio pola Lei 7/1985, do 2 de abril, reguladora das bases de réxime local, e a Lei do comercio interior de Galicia.2.–Será de aplicación a esta materia, ademais do contido neste Regulamento, a seguinte normativa: √ Lei 1/2010, do 1 de marzo, de reforma da Lei 7/1996, do 15 de xaneiro, de ordenación do comercio minorista. √ R. D. 199/2010, do 26 de febreiro, polo que se regula o exercicio da venda ambulante ou non sedentaria. √ Lei 13/2010 do 17 de decembro do comercio interior de Galicia. √ R. D. 1/2007, do 16 de novembro, texto refundido da Lei 26/1984, do 19 de xullo, xeral para a defensa dos consumidores e usuarios. Artigo 3.–Concepto e modalidades de venda ambulante.1.–Considérase venda ambulante ou non sedentaria aquela realizada por comerciantes fóra dun establecemento comercial permanente de xeito habitual, ocasional, periódica ou continuada nos lugares debidamente autorizados, en instalacións desmontables ou transportables incluíndo os camións tenda.2.–A venda ambulante poderá ser exercida por toda persoa física ou xurídica, sexan sociedades mercantís ou cooperativas, legalmente constituídas que se adiquen profesionalmente á actividade de comercio polo miúdo e reúna os requisitos establecidos no presente Regulamento e na normativa que lle sexa de aplicación.3.–As modalidades de venda ambulante permitidas no Concello de Santiago de Compostela son as seguintes: a) Venda ambulante en mercados periódicos ou ocasionais. É aquela que se realiza mediante unha agrupación de postos en espazos de uso público, en lugares e espazos previamente determinados, cunha periodicidade habitual establecida ou de carácter esporádico. Atendendo aos produtos obxecto de venda poden ser xenéricos ou sectoriais. b) Venda ambulante en postos desmontables instalados en espazos de uso público. É aquela autorizada en espazos determinados da vía pública de xeito habitual ou ocasional. c) Venda ambulante en camións-tenda. É a autorizada nos citados medios en zonas e lugares previamente determinados, de xeito habitual ou ocasional.4.–Corresponde á Xunta de Goberno da cidade de Santiago de Compostela decisión sobre a creación de novos mercados, periódicos ou ocasionais, mantemento ou traslado dos existentes, modificación do número de postos, así como, a determinación do número, emprazamento e características dos postos instalados na vía pública de xeito habitual. A creación de novos espazos para a ubicación de novos mercados faráse consonte ao indicado no artigo 72.1a) da Lei 13/2010, do 13 de decembro, así mesmo realizaráse unha consulta previa e non vinculante as asociacións dos sectores que poideran verse afectados pola ubicación deses novos mercadiños.5.–No acordo de creación de novos mercados ou traslado dos xa existentes deberá determinarse, alomenos os seguintes extremos: ubicación, número e dimensión dos postos, día e horario de celebración, produtos obxecto de comercialización e vixencia das autorizacións. Artigo 4.–Requisitos da actividade de venda ambulante. O exercicio de venda ambulante estará suxeito á previa obtención de autorización para cuxa obtención deberá acreditarse o cumprimento dos seguintes requisitos: a) Ser persoa física maior de idade ou persoa xurídica legalmente constituída. b) Estar dado de alta no réxime correspondente da Seguridade Social e ao corrente de pago nas súas cotizacións. c) Estar dado de alta no epígrafe correspondente do imposto de actividades económicas e estar ao corrente de pago da tarifa ou, en caso de estar exentos, estar dado de alta no censo de obrigados tributarios. d) Ter contratada unha póliza de seguro de responsabilidade civil que cubra os riscos que puidesen derivarse do exercicio da actividade. e) Cumprir todos os requisitos que establezan as regulamentacións específicas aplicables aos produtos autorizados que teña á venda. f) No caso dos estranxeiros haberán de cumprir as condicións e requisitos esixidos pola regulación vixente en cada momento. No caso de que proceda dun país non comunitario deberá estar en posesión dos permisos de residencia e de traballo; e se procede de un país comunitario, ha de ter a tarxeta de residencia. g) No caso de venda de artigos alimenticios, estar en posesión do carné sanitario de manipulador de alimentos actualizado. h) O titular da autorización para a venda de produtos alimenticios e herbodietética deberá adicionalmente cumprir os requisitos que impón a normativa sanitaria. i) Estar en posesión da autorización municipal correspondente e satisfacer as taxas e/ou tributos fixados na ordenanza fiscal. Artigo 5.–Dos postos e vehículos de venda ambulante.1.–A venda ambulante realizarase en vehículos ou en postos facilmente desmontables.2.–As instalacións que se utilicen polo titular de autorización deberán reunir as condicións necesarias para que sirvan de soporte dos artigos que se expenden, debendo reunir as debidas condicións de seguridade, salubridade e ornato público. En ningún caso, estas instalacións sobrepasarán a superficie fixada para o posto autorizado.3.–Os postos ou vehículos destinados á venda ambulante ubicaranse nos emprazamentos sinalados ao efecto polo Concello. Non poderán situarse en accesos a edificios de uso público, establecementos comerciais, nin diante dos seus escaparates e exposicións, nin en lugares que dificulten tales accesos ou a circulación peonil ou rodada.4.–As instalacións e/ou vehículos adicados á venda de produtos alimenticios cumprirán os requisitos establecidos polas normas sectoriais que resulten de aplicación, especialmente as de carácter sanitario.5.–O Concello poderá establecer as características, deseño e materiais dos postos de venda co obxecto de adaptalos ao entorno da zona na que se ubiquen.6.–Prohíbese o emprego de anclaxes ou elementos que danen o pavimento ou superficie sobre a que se coloquen os postos.7.–A autorización de postos de venda ambulante no ámbito do Plan especial de protección e rehabilitación da Cidade Histórica requirirá o previo e preceptivo informe favorable da Comisión Asesora da Cidade Histórica. A autorización pode ser denegada por razóns estéticas ou por considerarse que a ubicación pretendida para o posto é inadecuada. Artigo 6.–Produtos de venda autorizados.1.–Dependendo da modalidade de venda ambulante e tipo de mercado, poderá autorizarse a venda de artigos téxtil, de artesanía, bisutería, marroquinería, calzado, confección, droguería, artigos de coiro ou pel, de ornato de pequeno volume, froitas, verduras, plantas, produtos de confeitería, froitos secos, produtos envasados, produtos alimenticios, así como calquera outros produtos nos que a súa venda en réxime de ambulancia estea autorizada pola normativa estatal ou autonómica.2.–Atendendo ás características concorrentes nos diferentes mercados e modalidades de venda ambulante, ao equipamento comercial da zona onde esta actividade se desenvolve, á demanda de consumo da poboación ou calquera outra circunstancia que así o xustifique, o Concello poderá limitar os produtos de venda autorizados ou o número de vendedores adicados á mesma especialidade comercial.3.–Os titulares de autorización de venda ambulante non poderán vender produtos diferentes aos expresamente autorizados. Calquera modificación ao respecto requirirá aprobación municipal. CAPÍTULO II.–DO EXERCICIO DA VENDA AMBULANTE Artigo 7.–Das autorizacións.1.–O exercicio da venda ambulante, en calquera das súas modalidades, no termo municipal de Santiago de Compostela requirirá a previa autorización do Concello.2.–As autorizacións para o exercicio da venda ambulante concederanse pola Xunta de Goberno da cidade de Santiago de Compostela ou órgano en quen delegue, nestas autorizacións especifícaráse o horario do exercizo da actividade.3.–O número total de autorizacións será fixado polo Concello en función dos espazos idóneos dispoñibles.4.–A autorización habilitará para o exercicio da venda ambulante ao seu titular. Non obstante e conforme ao que nela se determine, a autorización habilitará, ademais do seu titular, ó cónxuxe deste, ós seus descendentes directos maiores de 16 anos, ascendentes que convivan con eles, irmáns e ás persoas vinculadas a el mediante contrato laboral.5.–A autorización municipal será persoal e transmisible nos termos do artigo 72.2 da lei 13/2010 do 17 de decembro, logo da comunicación ao Concello. A transmisión dunha autorización non afectará o seu período de vixencia, que se manterá polo tempo que reste ata a finalización do prazo de duración.6.–Asignarase un posto por persoa, sexa física ou xurídica, se ben no caso das sociedades cooperativas de traballo asociado e sociedades civís, poderase outorgar ata un máximo de quince postos para os cooperativistas ou traballadores que queiran exercer a actividade. O número de autorizacións asignadas ás persoas xurídicas, non poderá exceder do 50% do número total das outorgables para cada zona.7.–As autorizacións poderán suspenderse temporalmente por mor de obras na vía pública ou nos servizos, tráfico, imposibilidade sobrevida da súa celebración ou outras causas de interese público. Esta suspensión non xenerará dereito a indemnización por danos e prexuízos aos titulares dos postos afectados.8.–As autorizacións poden ser revogadas de acordo co disposto neste regulamento, sen que isto de dereito aos seus titulares a indemnización ou compensación algunha. Artigo 8.–Solicitude de autorizacións.1.–A autorización para o exercicio da actividade deberá ser solicitada polo interesado ou representante debidamente autorizado, en impreso normalizado no que se fará constar: a) Nome e apelidos, enderezo para os efectos de notificacións, número do DNI e letra de identificación fiscal e no caso de estranxeiros, o núm. do NIE. Iguais datos faranse constar cando a solicitude se formule por representante autorizado. b) Modalidade de venda que se pretende exercer e emprazamento solicitado. c) Mercadorías ou artigos obxecto de venda. d) No seu caso, tempo polo que se solicita a autorización e dimensións, expresadas en m 2 e m lineais, do espazo de ocupación que pretende, indicando se a venda se pretende realizar en posto desmontable ou dende vehículo.2.–Á solicitude deberá achegarse unha declaración responsable na que se fará constar necesariamente os seguintes extremos: a) Que cumpre tódolos requisitos para o exercicio da venda ambulante na Comunidade Autónoma de Galicia. b) Que está en posesión da documentación que así o acredite a partir do inicio da actividade. c) Que se compromete a manter o seu cumprimento na prazo de vixencia da autorización. d) Estar dado de alta no epígrafe correspondente do imposto de actividades económicas e ao corrente no paga da tarifa ou, se é o caso, no censo de obrigados tributarios. A acreditación deste extremo acreditarase, a opción do interesado, ben por el mesmo, ben mediante autorización ao Concello para que verifique o seu cumprimento. e) Estar dado de alta no réxime correspondente da Seguridade Social e ao corrente de pago nas súas cotizacións. f) No caso de estranxeiros deberá acreditarse o cumprimento das obrigas establecidas na lexislación vixente en materia de autorización de residencia e traballo. g) Reunir as condicións esixidas pola normativa reguladora do produto ou produtos obxecto de venda. Artigo 9.–Procedemento de adxudicación de autorizacións.1.–Atendendo á limitación do número de autorizacións e á temporalidade das mesmas, para a súa concesión articularase un procedemento de concorrencia competitiva conforme ao disposto no artigo 76 da Lei 13/2010 do 17 de decembro.2.–A convocatoria do procedemento e as bases que a rexerán aprobaranse pola Xunta de Goberno da cidade de Santiago de Compostela. A adxudicación farase a favor dos seleccionados que cumpran os requisitos, condicionada á presentación do xustificante de pago da taxa municipal no prazo improrrogable de 15 días.3.–Non obstante o anterior, o Concello, excepcional e motivadamente, poderá conceder autorizacións con carácter discrecional para as modalidades de venda sinaladas nos apartados “b” e “c” do artigo 3 de xeito ocasional. Ditas autorizacións poderán solicitarse en calquera momento, se ben sempre cunha antelación mínima de cinco días soltos e máxima dun mes á data da instalación do posto, polas persoas que cumpran os requisitos para o exercicio da venda ambulante segundo indicado nos parágrafos precedentes. Na súa solicitude sinalarase a ubicación que interesa, datas de ocupación (que non abarcará un período superior a unha semana), espazo a ocupar, dimensións do posto e produtos obxecto de venda. As autorizacións outorgaranse directamente aos solicitantes se ben de existir máis solicitudes que espazo a asignar teranse en conta os seguintes criterios para a adxudicación: – Experiencia demostrable no exercicio da profesión. – Dispoñibilidade de instalacións adecuadas ao tipo de venda a realizar. – Dificultades para o acceso ao mercado laboral do solicitante. – Aportación de produtos de venda novedosa ou inexistente na zona de ubicación do posto. – Non haber incorrido en sanción firme pola infracción da normativa do comercio ambulante. Nos casos de empate resolverase mediante sorteo entre os solicitantes que cumpran os requisitos previos. De non recibir notificación da resolución expresa neste prazo, entenderase que a solicitude foi desestimada por silencio negativo, segundo se establece no artigo 43 da Lei 30/1992. Artigo 10.–Contido da autorización. O Concello expedirá aos titulares de autorizacións unha tarxeta identificativa en documento normalizado que será exhibido polo seu titular durante o exercicio da actividade, de xeito que resulte perfectamente visible. Na identificación constarán, alomenos, os seguintes datos: √ Identificación do titular, co nome completo, número do DNI e fotografía. √ Enderezo para a recepción de posibles reclamacións. √ Número de autorización. √ Prazo de vixencia. √ Dimensións do posto. √ Produtos autorizados para a venda. √ Nome completo e número do DNI do suplente, no seu caso. Artigo 11.–Vixencia e renovación das autorizacións.1.–As autorizacións que habiliten para a venda en mercados periódicos terán unha duración de cinco anos prorrogables de forma expresa por outros cinco anos.2.–Non obstante, os titulares das autorizacións sinaladas no apartado anterior deberán solicitar anualmente a súa renovación ata completar a duración máxima establecida. O prazo para solicitar a renovación será dende o 15 de xaneiro ata o 15 de febreiro. Aqueles titulares que non soliciten a renovación neste prazo perderán o seu dereito ao exercicio da actividade.3.–A solicitude de renovación farase en impreso normalizado ao que se achegará o xustificante de pago da taxa municipal e a documentación que acredite o cumprimento dos requisitos establecidos no artigo 8.2. 4.–A vixencia e renovación das autorizacións que habiliten para a venda en mercados ocasionais, en postos instalados na vía pública ou camións-tenda determinaranse na resolución da súa concesión, atendendo ás características específicas dos produtos de venda, ás circunstancias concretas en que se outorguen, etc., sen que en ningún caso podan superar os prazos establecidos no artigo 11.1 anterior. Artigo 12.–Extinción das autorizacións.1.–Sen prexuízo do disposto noutros preceptos desta Ordenanza, as autorizacións extínguense por: a) Transcurso do prazo polo que se outorgaron. b) No caso das autorizacións renovables, non solicitar a renovación no prazo establecido para o efecto. c) Incumprimento do pago das taxas municipais correspondentes, dentro do prazo establecido ao efecto. d) Renuncia expresa do titular da autorización. e) Perda dalgún dos requisitos establecidos no seu outorgamento. f) Non asistir a tres mercados consecutivos ou seis alternos, ao longo da vixencia da autorización, salvo causa xustificada que deberá poñer en coñecemento do Concello, quedando ao criterio do órgano que outorgou a autorización. g) Falta de pago das sancións municipais que se impuxesen. h) Falecemento ou quebra do titular declarada mediante resolución xudicial firme i) Polas causas de revogación contempladas no presente Ordenanza. j) Por imposición de sanción administrativa moi grave. k) Supresión da modalidade de comercio de que se trate. l) Xubilación ou declaración de incapacidade do titular.2.–Salvo nos supostos de extinción polo transcurso do prazo, que operará automaticamente, os expedientes de extinción iniciaranse de oficio ou a instancia de parte, correspondendo a súa resolución á Xunta de Goberno da cidade de Santiago de Compostela ou órgano competente na materia. A instrución do expediente comunicaráselle ao interesado para que presente as alegacións que considere oportunos no prazo de 15 días. CAPÍTULO III.–DEREITOS E OBRIGAS DAS PERSOAS AUTORIZADAS Artigo 13.–Dereitos. a) A ocupación dos postos de venda para os que estean autorizados. b) Exercer a actividade no horario e condicións establecidos. c) Presentar as reclamación e suxestións que consideren oportunas en defensa dos seus dereitos e intereses. Artigo 14.–Obrigas. a) Coñecer e cumprir a normativa xeral de ordenación do comercio, disciplina de mercado e protección ao consumidor e cumprir as condicións e requisitos esixidos pola normativa reguladora dos produtos que sexan obxecto de venda. b) Ter colocada en lugar visible a tarxeta municipal de vendedor autorizado. c) Ter colocada en lugar visible para os consumidores a lista de prezos. d) Deixar limpo de residuos, desperdicio ou envoltorios o espazo no que exerce a actividade unha vez desmontado o posto. e) Conservar as facturas e albarás de entrega da mercadoría posta á venda. f) Ter un trato respectuoso coa clientela e cos demais vendedores. g) Comunicar ao Concello os cambios de domicilio e calquera outro que afecte á documentación presentada para obter a autorización. CAPÍTULO IV.–INSPECCIÓN E RÉXIME SANCIONADOR Artigo 15.–Infraccións. Clasificación.1.–O incumprimento das normas establecidas no presente Regulamento así como das determinadas na normativa reguladora do comercio minorista e da defensa dos consumidores e usuarios, dará lugar á incoación do correspondente expediente sancionador que se axustará ás determinacións do RD 1398/1993, do 4 de agosto, polo que se aproba o Regulamento para o exercicio da potestade sancionadora.2.–As infraccións clasifícanse en leves, graves e moi graves.2.1.–Serán faltas leves: a) A non retirada do posto dentro do horario establecido. b) Non expoñer en lugar visible a tarxeta de autorización municipal. c) Non comunicar ó Concello os cambios de domicilio do titular da autorización. d) A ocupación do dominio público con módulos ou vehículos cando non estea expresamente autorizado. e) Empregar megáfonos ou altofalantes sen autorización. f) Calquera outra infracción ó disposto neste Regulamento que non estea cualificada como falta grave ou moi grave.2.2.–Serán faltas graves: a) A alteración da orde pública por discusións. b) A falta de ornato e limpeza das instalacións e da súa zona circundante. c) Non ter perfectamente visibles os prezos dos artigos postos á venda. d) O desacato ou desobediencia ás disposicións, mandatos ou ordes do Concello por medio de calquera dos seus membros, axentes ou funcionarios competentes nesta materia. e) As modificacións na estrutura das instalacións ou postos sen autorización ou incumprindo as normas ditadas polo Concello ó respecto. f) As defraudacións na cantidade e calidade dos xéneros vendidos. g) Non acreditar con factura ou albarán xustificativo a correspondente procedencia da mercadoría á venda para a súa posible comprobación e control. h) A venda de artigos distintos ós autorizados. i) Non estar en posesión do carné de manipulador de alimentos cando a actividade que desenvolva así o requira. j) Non instalar o posto no lugar asignado para tal efecto. k) Tirar ou deixar no dominio público o lixo ou refugallos da actividade. l) A reiteración de calquera falta leve no transcurso dun ano desde a comisión da primeira.2.3.–Serán faltas moi graves: a) O exercicio da actividade por persoa diferente da autorizada ou do seu suplente. b) A instalación dos postos sen autorización ou a realización de venda en tránsito a pé sen dispor da autorización municipal. c) A venda de produtos en estado tal que poidan causar dano para a saúde. d) A venda de produtos que vulneren as leis de propiedade intelectual e) O incumprimento das disposicións sanitarias aplicables ás instalacións ou produtos que se vendan f) A reiteración de dúas faltas graves dentro do ano A aquelas infraccións da presente ordenanza que sexan concordantes coas establecidas na Lei 26/1984, do 19 de xullo, xeral para a defensa dos consumidores e usuarios, seralles de aplicación o réxime de infraccións e sancións previsto no devandito texto legal, así como nas normas que o desenvolven. Artigo 16.–Sancións. As sancións que se aplicarán serán as que seguen: 1.–Por faltas leves: a) Apercibimento. b) Multa de ata 750,00 euros.2.–Por faltas graves: a) Multa de 750,01 ata 1.500,00 euros. b) Suspensión temporal da autorización de 15 a 30 días hábiles.3.–Por faltas moi graves: a) Multa de 1.500,01 ata 3.000,00 euros. b) Suspensión temporal da autorización de 30 días hábiles a 6 meses. c) Revogación da autorización sen dereito a indemnización, ata coa posibilidade de chegar a comisar a mercadoría nos casos de venda de produtos non autorizados e nos casos legalmente establecidos. Ademais, no caso de infracción moi grave, poderá impoñerse a sanción de prohibición para o exercicio da actividade en todo o municipio por período de ata 3 anos. Esta sanción aplicarase acumulándoa á contemplada na letra c). 4. Todo vendedor sancionado economicamente non poderá exercer a venda en tanto non aboe a contía da sanción.5. Correspóndelle ao Sr. alcalde-presidente a imposición de multas e demais sancións, agás as moi graves, que serán competencia da Xunta de Goberno da cidade de Santiago de Compostela. Artigo 17.–Retirada ou comiso de mercadorías. No caso de reiterada pretensión dalgún vendedor de exercer a actividade sen a correspondente licenza, poderá serlle retirada a mercadoría sen dereito a indemnización. Esta medida terá carácter cautelar, e garantirá a efectividade do cobro das sancións que correspondan. Igualmente, cando se atopen á venda produtos que vulneren a normativa sobre propiedade industrial ou intelectual, poderá procederse ó comiso das mercadorías, procedendo á formalización da denuncia ante a autoridade competente, e á aseguranza da mercadoría como proba da infracción cometida. DISPOSICIÓN TRANSITORIA 1.–Os comerciantes ambulantes que veñen exercendo este tipo de venda no momento de entrada en vigor desta norma, e que reúnan os requisitos nela establecidos, conservarán o sitio no que se veñen instalando, debendo obter a preceptiva autorización municipal no prazo de un mes, a contar dende a súa publicación no BOP.2.–O prazo de vixencia das autorizacións a que fai referencia o artigo 11.1 computarase dende a entrada en vigor deste Regulamento. DISPOSICIÓN DERRADEIRA O presente regulamento entrará en vigor unha vez sexa publicado integramente o seu texto no BOP e transcorra o prazo previsto no artigo 65.2 da Lei 7/1985 do 2 de abril, quedando derrogado o Regulamento de venda ambulante aprobado polo Pleno da Corporación o 28.09.06. Santiago de Compostela, 04 de marzo de 2013. O ALCALDE Ángel Currás Fernández